Juraj Karpiš

Mgr. Juraj Karpiš (* 16. apríl 1978, Žilina) je slovenský ekonomický analytik, freediver, spoluzakladateľ protrhového think tanku INESS – Inštitút ekonomických a spoločenských analýz a autor bestselleru Zlé peniaze.

 Život 
V mladosti sa stal viacnásobným juniorským majstrom Slovenska v plávaní (1986 až 1992). V 90. rokoch patril spolu s bratom Jánom Karpišom k najlepším plavcom v plutvovom plávaní na Slovensku.História klubu DELFÍN Žilina, KŠP Delfín Žilina, c2016, http://www.delfinzilina.sk/historia-klubu/, dost. 2016-08-08

V roku 1999 získal bakalársky a v roku 2002 magisterský titul v odbore finančný manažment na Fakulte managementu Univerzity Komenského v Bratislave.. Do vyhľadávača zadaj „Karpiš Juraj“. Následne pracoval v súkromných finančných inštitúciách v zahraničí i na Slovensku. Spolu s Richardom Ďuranom a Radovanom Ďuranom založil 2. decembra 2005 občianske združenie INESS – Inštitút ekonomických a spoločenských analýz.

V INESS pôsobí ako ekonomický analytik so zameraním na hospodársku politiku, verejné financie, sociálny systém a zdravotníctvo. Od 10. októbra 2007 je konateľom a spoločníkom poradenskej spoločnosti INESS Consult s.r.o., ktorá je súčasťou INESS. Od 11. februára 2010 je členom Klubu ekonomických analytikov.

V roku 2011 mu periodikum .týždeň udelilo titul osobnosť roka za jeho aktivity orientované na vysvetľovanie podstaty a dopadov finančnej a ekonomickej krízy na Slovensko.Doma 2011 .osobnosti, .týždeň, c2016, http://www.tyzden.sk/casopis/10308/doma-2011-osobnosti/, dost. 2016-08-08

 Plutvové plávanie a freediving 
náhľad|Juraj Karpiš na juniorských majstrovstvách sveta v plutvovom plávaní v Bratislave 1995
V rokoch 1993 až 1995 sa stal viacnásobným majstrom Slovenskej republiky v 5 kategóriách plutvového plávania a v roku 1995 obsadil v Bratislave 2. a 3. miesto na juniorských majstrovstvách sveta v plutvovom plávaní na 1500 m a 800 m.

Karpiša možno považovať za jedného z najvýznamnejších freediverov a promotérov freedivingu (TEDx Bratislava 2012,JURAJ KARPIŠ: NÁDYCHOVÉ POTÁPANIE / FREE DIVING VS. THE EURO CRISIS, TedX Bratislava 2012, c2016, dost. 2016-08-08 média)Ako Juraj Karpiš ulovil morskú pannu, .týždeň, c2016, dost. 2016-08-08 na Slovensku. Súťažne sa mu venuje od roku 2000 a roku 2007 získava v kategórií konštantná váha s plutvami 5. najlepším svetovým výkonom daného roka (-97m) 5. miesto a stále aktuálny slovenský národný rekord na prvých individuálnych majstrovstvách sveta vo freedivingu v Šarm aš-Šajch v Egypte.Nádychové potápanie, c2016, dost. 2016-08-08. Pozri časť „Slovenské národne rekordy“

Samotný freediving a i plutvové plávanie vyučuje od roku 2005 a v roku 2006 spoluzaložil Slovak Freediving Association za účelom šírenia bezpečných metód freedivingu na Slovensku.Inštruktori, Slovakia Freedive Team, c2016, dost. 2016-08-08

 Kritika finančného systému, eura a Zlé peniaze 
Dlhodobo patrí medzi najvýznamnejších slovenských odborníkov na monetárnu ekonómiu a bankovníctvo. Kritizuje súčasne fungovanie finančného systému, centrálne banky a spoločnú európsku menu – euro.Ekonóm: Krízy, recesie alebo paniky? Za to môžu zlé peniaze, Aktuality.sk, c2016, dost. 2016-08-08 V rokoch nasledujúcich po vypuknutí krízy získava svojimi komentármi vysvetľujúcimi finančné a ekonomické dopady krízy na Slovensko značnú pozornosť médií.

Po kríze sa stáva frekventovaným rečníkom na danú tému na rôznych súkromných a verejných podujatiach ako festival Pohoda (2010, 2015),Festival hudobná pohoda v Trenčíne , Ministerstvo zahraničných veci SR, c2016, dost. 2016-08-08Kam sa podel slušný kapitalizmus?, Café Európa, c2016, dost. 2016-08-08 Jeden Svet (2013),Juraj Karpiš: "Iná možnosť ako šetriť neexistuje", Sme.sk, c2016, dost. 2016-08-08 Hanusové dni (2016)Juraj Karpiš, Bratislavské Hanusove Dni, c2016, dost. 2016-08-08 a na ekonomických univerzitách v Bratislave a Banskej Bystrici.Prednáška Juraja Karpiša: Moderný kapitalizmus a zlé peniaze, Univerzita Mateja Bela v Banskej Bystrici, c2016, dost. 2016-08-08

V týchto rokoch začína o téme písať knihu Zlé peniaze, ktorá sa v roku 2015 stala najúspešnejším slovenským crowdfundingovým projektom na českom portáli Startovač.cz.Slovák vyzbieral na českom portáli rekordný objem peňazí. Na knihu o "zlých peniazoch", Trend.sk, c2016, dost. 2016-08-08

Titul vyšiel v októbri 2015 a v nasledujúcich mesiacoch sa stáva na Slovensku bestsellerom v kategórií ekonomika. V súčasnosti ide o 9. najobľúbenejšiu publikáciu s pomedzi 3078 titulov v kategórií Ekonomika, Právo u druhého najväčšieho predajcu kníh na Slovensku, Martinus.Ekonomika, Právo, Martinus.sk, c2016, dost. 2016-08-08 U Pantarhei, najväčší predajca kníh na Slovensku, ide o 54. najobľúbenejšiu publikáciu v pod kategórií Ekonómia, Ekonomika.Ekonómia, Ekonomika,  Pantarhei.sk, c2016, dost. 2016-08-08

Kniha sa orientuje na vysvetlenie príčin a dopadov finančnej a ekonomickej krízy, súčasného bankového systému a možných scenárov vývoja eura a svetovej ekonomiky. Podstatnú časť knihy tvoria konkrétne rady na ochranu pred negatívnymi dopadmi fungovania finančného systému. Kniha je napísaná pomerne pútavou formou a je vhodná i pre neodbornú verejnosť.

 Vybraná personálna bibliografia 

 Karpiš, Juraj (2015), Zlé peniaze, Bratislava: INESS, ISBN 9788096976584

 Referencie 

Kategória:Slovenskí ekonómovia
Kategória:Slovenskí plavci
Kategória:Absolventi Fakulty managementu Univerzity Komenského v Bratislave
Kategória:Osobnosti zo Žiliny